
讘讻讜专讜转 讬讝 注"讘 - 驻讬专讜砖 砖讟讬讬谞讝诇抓

讜讻砖讬讬砖讞讟 讞讬讬讘 讘诪转谞讜转, 爪专讬讱 诇转转 诇讻讛谉 讝专讜注 诇讞讬讬诐 讜拽讬讘讛, 讻讻诇 讘讛诪转 讞讜诇讬谉. 讜专' 讬讜住讬 驻讜讟专 讗讜转讜 诪诪转谞讜转. 诪转 讗讞讚 诪讛谉, 诪谉 讛砖谞讬讬诐 砖谞讜诇讚讜 讬讞讚, 讜讗讬谉 诇驻谞讬谞讜 讗诇讗 讗讞讚 砖讛讜讗 住驻拽 讘讻讜专, 诪讛 讚讬谞讜? 专' 讟专驻讜谉 讗讜诪专: 讬讞诇讜拽讜 讛讘注诇讬诐 讜讛讻讛谉. 专' 注拽讬讘讗 讗讜诪专: 讻讬讜谉 砖讬砖 住驻拽 讗诐 讛讜讗 讛讘讻讜专 鈥� 讬讬砖讗专 讘讬讚 讛讘注诇讬诐, 砖讻谉 讛诪讜爪讬讗 诪诪讜谉 诪讞讝拽转 讞讘讬专讜 注诇讬讜 诪讜讟诇转 讛专讗讬讛 砖砖诇讜 讛讜讗. 讜讻诇 讝讛 讗诐 谞讜诇讚讜 砖谞讬 讝讻专讬诐, 讜讗讞讚 诪讛诐 讘讜讜讚讗讬 讘讻讜专, 讗诇讗 砖讬砖 住驻拽 讗讬讝讛 诪讘讬谉 讛砖谞讬诐. 讗讘诇 讗诐 谞讜诇讚讜 讝讻专 讜谞拽讘讛 讜讗讝 讬讬转讻谉 砖讗讬谉 讻讗谉 讻诇诇 讘讻讜专 鈥� 讗讬谉 讻讗谉 诇讻讛谉 讻诇讜诐 诇讚注转 讛讻诇.


讗 讙诪专讗 讗诪专讬 讚讘讬 [讗诪专讜 讘讘讬转 诪讚专砖讜] 砖诇 专' 讬谞讗讬: 诇专' 讬讜住讬 讛讙诇讬诇讬 砖诪注讬谞谉 诇讬讛 讚讗诪专 [砖诪注谞讜 讗讜转讜 砖讛讜讗 讗讜诪专] 讘诪砖谞转谞讜 讻讬 讗驻砖专 诇爪诪爪诐, 讻诇讜诪专, 讬讬转讻谉 砖砖谞讬 讚讘专讬诐 诪转专讞砖讬诐 讘讚讬讜拽 讬讞讚, 讘讚讘专 砖拽讜专讛 讘讬讚讬 砖诪讬诐, 讻诇讜诪专, 诪讗诇讬讜, 讜讻讙讜谉 讬爪讬讗转 砖谞讬 专讗砖讬诐 讻讗讞讚. 讜讻诇 砖讻谉 砖讛讜讗 住讘讜专 砖讗驻砖专 诇爪诪爪诐 讘讚讘专 砖谞注砖讛 讘讬讚讬 讗讚诐, 砖诪讻讜讜谉 诇注砖讜转 讘讚讬讜拽 讜讘诪讻讜讜谉. 讜讗讜诇诐 专讘谞谉 [讞讻诪讬诐], 砖诪注谞讜 讗讜转诐 讘诪砖谞转谞讜 砖讛诐 讗讜诪专讬诐: 讘讬讚讬 砖诪讬诐 讗讬 讗驻砖专 诇爪诪爪诐, 砖讗讬谉 诇讛谞讬讞 砖讚讘专 讛谞注砖讛 诪讗诇讬讜 谞注砖讛 讘讚讬讜拽 诪讜讞诇讟. 诇注谞讬谉 爪诪爪讜诐 讘讬讚讬 讗讚诐, 砖诪讻讜讜谉 诇注砖讜转 讚讘专 讘讚讬讜拽, 诪讗讬 [诪讛] 讚注转诐?


 讜诪爪讬注讬诐, 转讗 砖诪注 [讘讜讗 讜砖诪注] 专讗讬讛 诇讚讘专 诪诪讛 砖砖谞讬谞讜 讘诪砖谞讛: 讞讜讟 砖诇 住讬拽专讗 (爪讘注 讗讚讜诐) 讛讬讛 讞讜讙专讜 诇诪讝讘讞 讘讗诪爪注 讙讜讘讛讜, 讻讚讬 诇讛讘讚讬诇 讘讬谉 诪拽讜诐 讚诪讬诐 讛注诇讬讜谞讬诐, 砖爪专讬讱 诇讬转谞诐 讘讞爪讬讜 讛注诇讬讜谉 砖诇 讛诪讝讘讞, 讜讘讬谉 诪拽讜诐 讚诪讬诐 讛转讞转讜谞讬诐, 砖爪专讬讱 诇讝讜专拽诐 讘讞爪讬讜 讛转讞转讜谉. 讜讗讬 讗诪专转 [讜讗诐 讗转讛 讗讜诪专] 砖诇讚注转 讞讻诪讬诐 讗讬 讗驻砖专 诇爪诪爪诐 讙诐 讘讬讚讬 讗讚诐, 讛专讬 讬讬转讻谉 砖诇讗 讛讬讛 讞讜讟 讛住讬拽专讗 讘讚讬讜拽 讘讗诪爪注, 讜谞诪爪讗 讻砖讛讜讗 谞讜转谉 讗转 讛讚诐 讘住诪讜讱 诇讜, 讝讬诪谞讬谉 讚拽讗 讬讛讬讘 [驻注诪讬诐 砖讛讜讗 谞讜转谉] 讚诪讬诐 注诇讬讜谞讬诐 诇诪讟讛 诪讗诪爪注 讛诪讝讘讞, 讜转讞转讜谞讬诐 诇诪注诇讛 诪砖诐! 讜诪砖讬讘讬诐: 诪讚讜讘专 讛讬讛 讚诪专讜讜讞 讘讛 驻讜专转讗 [砖诪专讜讜讞, 诪专讞讬讘 讗讜转讜 诪注讟] 讗转 讞讜讟 讛住讬拽专讗, 讜讻讱 讻砖讛讜讗 谞讜转谉 诇诪注诇讛 讜诇诪讟讛 诪诪谞讜 讘讜讜讚讗讬 注讜砖讛 讻讚讬谉.



   
 讜诪爪讬注讬诐, 转讗 砖诪注 [讘讜讗 讜砖诪注] 专讗讬讛 诪诪讚转 讻诇讬诐 砖诇 诪拽讚砖, 讜讻谉 诪诪讚转 诪讝讘讞, 砖谞转谞讛 诇讛诐 讛转讜专讛 诪讬讚讜转 诪讚讜讬讬拽讜转. 讜诪讻讗谉 砖讛讬讗 诪谞讬讞讛 砖谞讬转谉 诇注砖讜转诐 讻讱. 讜讚讜讞讬诐: 诪砖诐 讗讬谉 专讗讬讛, 砖讻谉 砖讗谞讬 讛转诐 讚专讞诪谞讗 讗诪专 [砖讜谞讛 砖诐, 砖讛转讜专讛 讗诪专讛] 注讘讬讚 [注砖讛] 讻诇讬诐 讜诪讝讘讞, 讜讘讻诇 讛讬讻讬 讚诪爪讬转 诇诪讬注讘讚 谞讬讞讗 诇讬讛 [讜讘讻诇 讗讜驻谉 砖讗转讛 讬讻讜诇 诇注砖讜转, 谞讜讞 诇讜 诇讛'], 讜讻驻讬 砖谞讗诪专 注诇 讬讚讬 讚讜讚 讛诪诇讱: "讛讻诇 讘讻转讘 诪讬讚 讛' 注诇讬 讛砖讻讬诇 讻诇 诪诇讗讻讜转 讛转讘谞讬转" (讚讘专讬 讛讬诪讬诐 讗 讻讞, 讬讟).


讗诪专 专讘 拽讟讬谞讗, 转讗 砖诪注 [讘讜讗 讜砖诪注] 专讗讬讛 诪诪讛 砖砖谞讬谞讜 讘讘专讬讬转讗: 转谞讜专 讞专住 讟诪讗 砖谞讞诇拽 诇砖谞讬诐 鈥� 讛讞诇拽 讛讙讚讜诇, 砖讛讜讗 专讜讘讜 砖诇 讛转谞讜专, 谞砖讗专 讟诪讗. 讞诇拽讜 讗转 讛转谞讜专 诇砖谞讬诐, 讜诪讚讚 讗转 砖谞讬 讛讞诇拽讬诐 讜讛谉 砖讜讬谉 鈥� 砖谞讬讛谉 讟诪讗讬诐 诪住驻拽, 诇驻讬 砖讗讬 讗驻砖专 诇爪诪爪诐, 讜讘讜讜讚讗讬 讗讞讚 诪讛诐 讙讚讜诇 诪讛讗讞专, 讜谞砖转讬讬专 讘讜 专讜讘讜 砖诇 讛转谞讜专, 讗讘诇 讗讬谞谞讜 讬讻讜诇讬诐 诇讚注转 讗讬讝讛 诪讛诐. 讜诪讻讗谉 砖讗谞讜 诪谞讬讞讬诐 砖讗讬 讗驻砖专 诇爪诪爪诐! 讗诪专 专讘 讻讛谞讗: 讗讬谉 诪讻讗谉 专讗讬讛, 讻讬 砖讗谞讬 [砖讜谞讛] 讻诇讬 讞专住, 砖诇讗 谞讬转谉 诇讻讜讜谉 讗转 讛讚讘专, 讜讙诐 诇讗 诇诪讚讜讚 讗讜转讜 讘诪讚讜讬讬拽, 讛讜讗讬诇 讜讬砖 讘讜 讙讜诪讜转, 砖讬砖 讘拽爪讜转 讛砖讘专讬诐 砖拽注讬诐 讜讘诇讬讟讜转.


 讜诪爪讬注讬诐, 转讗 砖诪注 [讘讜讗 讜砖诪注] 专讗讬讛 诪讚讬谉 讛专讜讙 砖谞诪爪讗 诪讜讟诇 讘讚专讱 讜诇讗 谞讜讚注 诪讬 讛专讙讜, 砖讛转讜专讛 爪讬讜转讛 诇诪讚讜讚 诪诪谞讜 讗诇 讛注专讬诐 讛住诪讜讻讜转, 讜讛注讬专 讛拽专讜讘讛 讘讬讜转专 爪专讬讻讛 诇讛讘讬讗 注讙诇讛 注专讜驻讛. 讜讻讱 砖谞讬谞讜 讘诪砖谞讛: 谞诪爪讗 诪讻讜讜谉 讘讬谉 砖转讬 注讬讬专讜转, 拽专讜讘 诇砖转讬讛谉 讘诪讬讚讛 砖讜讜讛 鈥� 砖转讬讛谉 诪讘讬讗讜转 砖转讬 注讙诇讜转, 讻诇 注讬专 注讙诇讛 讗讞转, 讗诇讜 讚讘专讬 专' 讗诇讬注讝专. 诪讗讬 讟注诪讗 [诪讛 讛讟注诐]?


诇讗讜 诪砖讜诐 讚拽住讘专 [讛讗诐 诇讗 诪砖讜诐 砖讛讜讗 住讘讜专] 砖讘讬讚讬 讗讚诐 讗驻砖专 诇爪诪爪诐, 讜讻讚注转 讞讻诪讬诐 讘诪砖谞转谞讜, 讜砖转讬 讛注专讬诐 讘讗诪转 拽专讜讘讜转 讘砖讜讜讛 讗诇 讛讞诇诇. 讜诪讛 砖谞讗诪专 "讛注讬专 讛拽专讜讘讛 讗诇 讛讞诇诇" (讚讘专讬诐 讻讗, 讙) 讘诇砖讜谉 讬讞讬讚 讗讬谞讜 讘讚讜拽讗, 讗诇讗 讻讜讜谞转讜 鈥� 讜讗驻讬诇讜 拽专讜讘讜转?


讜讚讜讞讬诐: 诇讗, 专' 讗诇讬注讝专

